અમદાવાદ: શહેરના ફત્તેહવાડી અને જુહાપુરા વિસ્તારમાં વીજ ચોરી થતી હોવાની વ્યાપક ફરિયાદ ટોરેન્ટ પાવર કંપનીને મળી હતી. જેના પગલે ગઈકાલે મોટા પોલીસ કાફલા સાથે ટોરેન્ટ પાવરના કર્મચારીઓએ ફત્તેહવાડી વિસ્તારમાં ચેકિંગ હાથ ધર્યું હતું. ચેકિંગ દરમ્યાન ૧૮૮ ગેરકાયદે જોડાણ મળી આવ્યાં હતાં. જેમાં આશરે રૂ. ૬૦થી ૬૫ લાખની વીજ ચોરી બહાર આવી હતી. ટોરેન્ટ પાવરના કર્મચારીઓએ ઝોન સાતના અને વેલપુર પોલીસ સ્ટેશનના મોટા પોલીસ કાફલા સાથે ફત્તેહવાડી વિસ્તારમાં આવેલાં મકાનોનાં વીજ જોડાણનું ચેકિંગ હાથ ધર્યું હતું.